section_heading: Mesolongi u vrijeme Grčkog rata za neovisnost
paragraph_text: Mesolongi je bio ponovno mjesto ustanka i otpora 20. svibnja 1821. godine i bio je glavno uporište grčkih ustanika za vrijeme Grčkog rata za neovisnost. Stanovnici Mesolongija izdržali su Prvu opsadu Mesolongija od strane Otomanskih snaga 1822. godine. Druga opsada otpočela je 15. travnja 1825. godine. Vodio ju je od Reši Mehmed paša čije su snage imale 30 000 ljudi, a koje su kasnije osvježene s još 10 000 ljudi Ibrahim paše, sina Muhammad Ali paše egipatskog. Nakon godine dana za vrijeme Treće opsade Mesolongija, stanovnici i branitelji Mesolongija odlučili su izvršiti proboj iz opkoljenog grada koji je kasnije postao poznat kao "Bijeg iz okružja" u noći 10. travnja 1826. godine. Tada je u gradu bilo ukupno 10 500 stanovnika od toga je njih 3500 bilo pod oružjem. Vrlo malo ih je preživjelo ovaj neuspjeli proboj, jer je njihov plan izdan Turcima koji su ih spremno dočekali i masakrirali.